9. Kommissorium for analyse af skolekapacitet (Åben)
Tidl. politisk behandling BY, 28.09.21, pkt 5 
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til et kommissorium for en analyse af kapaciteten i [adresse] 
Kommunes folkeskoler. Byrådet skal endvidere tage stilling til udmøntning af en anlægsbevilling på 0,7 
mio. kr. 
Byrådet har i Budget 2022-25 (A-306) vedtaget, at der skal udarbejdes en analyse af skolernes kapacitet 
set i forhold til den langsigtede udvikling i elevprognoserne. Analysens formål er at sikre, at udviklingen af 
kommunens nuværende folkeskoler er på forkant med befolkningsudviklingen i [adresse].
Befolkningsprognosen for Favrskov Kommune viser en betydelig befolkningstilvækst flere steder de næste 
to årtier. Det gælder særligt i områderne omkring [adresse], [adresse] og [adresse]. Samtidig viser 
prognosen også områder med faldende befolkningstal, fx i området omkring [adresse]. Udviklingen 
forventes for nogle skoler at betyde et stigende pres på deres nuværende kapacitet og for andre mere ledig 
kapacitet som følge af et faldende elevtal.
VURDERING
Børn og Kultur har i samarbejde med Job og Økonomi og Teknik og Miljø udarbejdet et forslag til 
kommissorium for analysen (vedlagt som bilag). Her lægges der op til, at analysen deles op i tre dele. 
Delanalyse 1: Kortlægning af nuværende skolekapacitet
Skolernes nuværende kapacitet opgøres ud fra bygningsoptegnelser og tilgængelige data om bygningerne 
(alle skoler). Opgørelsen tager udgangspunkt i reglerne for det maksimale antal elever pr. klasse og i 
bygningsregler for luftindhold i klasselokaler. Opgørelsen af kapacitet ud fra bygningsoptegnelserne 
afstemmes med skolerne.    
Delanalyse 2: Identifikation af skoler med fremtidige kapacitetsudfordringer eller faldende 
elevgrundlag
Opgørelsen af den nuværende kapacitet (delanalyse 1) sammenholdes med Favrskov Kommunes 
Mimi Steffensen for 2022-2042. Herudfra identificeres skoler, der kan forvente kapacitetsudfordringer eller 
udfordringer med faldende elevtal.   
Delanalyse 3: Opstilling og analyse af scenarier, der imødekommer kapacitetsudfordringer eller 
faldende elevgrundlag
Delanalyse 3 fokuserer på de skoler, der på baggrund af delanalyse 2 forventes at få udfordringer med 
manglende kapacitet eller faldende elevtal. For hver af disse skoler opstilles og analyseres scenarier, der 
kan imødekomme og forebygge de forventede udfordringer. Afhængig af den enkelte skoles situation kan 
de opstillede scenarier bl.a. omfatte:

Ud- og ombygning af skoler, herunder eventuelt bygning af ny skole  
Sagsnr. EMN-2021-02713
DokID: 2524982
Sagsbehandler: 
Øjvind Henriksen 
Iver Danielsen
Byråd
21-12-2021 15:00
Byråd
21-12-2021 19:00

Justeringer af skoledistrikter 

Udvidelse med overbygning på eksisterende skoler med 0.-6. klasse

Anden brug af eksisterende bygninger (SFO, dagtilbud)

Ændringer i hvilke skoler, der modtager udskolingselever fra skoler med [adresse] 

Fordeling af specialklasser 

Placering af 10. klasse

Nye samarbejdsmodeller mellem skoler 

Nye samarbejdsmodeller mellem skoler og dagtilbud. 
Scenarierne kan ikke indbefatte forslag til lukning af skoler.
For alle scenarier analyseres påvirkningen på skolens kapacitet, antal klasser og elever, samt påvirkning 
på antal klasser og elever på andre folkeskoler i [adresse]. 
Byrådet har afsat 0,7 mio. kr. i 2022 til at en ekstern leverandør kan bistå udarbejdelsen af analysen. Den 
eksterne leverandør forventes primært at bistå delanalyse 2 og 3.
Nedenstående tidsplan indeholder de overordnede milepæle fra og med december 2021.
Tidsplan
Aktivitet
December 2021
Sagen forelægges Byrådet via behandling i Børne- og 
Skoleudvalget, herunder:

Godkendelse af kommissorium

Frigivelse af midler
Arbejdet igangsættes umiddelbart efter, at kommissoriet 
er godkendt af Byrådet.
Januar 2022
Indhente tilbud fra eksterne leverandører til at bistå 
delanalyse 2 og 3 jf. kommissorium.
Valg af ekstern leverandør. 
Januar-april 2022
Udarbejdelse af delanalyse 1 vedrørende skolernes 
nuværende kapacitet jf. kommissorium.
April-juni 2022
Udarbejdelse af delanalyse 2 vedrørende identifikation af 
skoler med fremtidige kapacitetsudfordringer eller 
faldende elevgrundlag, samt opstilling af scenarier for 
delanalyse 3
Juni 2022
Oplæg for Byrådet om resultaterne af delanalyse 1 og 2 
samt scenarier opstillet for delanalyse 3.
August-oktober 2022
Udarbejdelse af delanalyse 3: Analyse af scenarier, der 
imødekommer kapacitetsudfordringer eller faldende 
elevgrundlag jf. kommissorium
November 2022
Aflevering af samlet rapport for kapacitetsanalysen 
December 2022
Oplæg for byrådet om resultaterne af den samlede 
analyse, herunder særligt scenarierne i delanalyse 3 
ØKONOMI
I Budget 2022-25 er der afsat 0,7 mio. kr. til, at en ekstern leverandør kan bistå analysen af skolernes 
kapacitet set i forhold til den langsigtede udvikling i elevprognoserne.
INDDRAGELSE
Skolernes ledelse inddrages til validering af opgørelserne af skolernes nuværende kapacitet i delanalyse 
1. I delanalyse 3 inddrages både ledelse og bestyrelse for de skoler, hvor der identificeres forventede 
udfordringer med kapacitet eller faldende elevtal. 
INDSTILLING
Direktøren for Børn og Kultur indstiller til Byrådet: 
1.
At ”Kommissorium for analyse af skolekapacitet” godkendes.
2.
At Byrådet giver en anlægsbevilling på 0,7 mio. kr. til udarbejdelse af analysen finansieret af det 
afsatte rådighedsbeløb i Budget 2022-25.
BESLUTNING
Børne- og Skoleudvalget, 8. december 2021:
Fraværende: Ingen.
Indstilles godkendt.
Økonomiudvalget, 14. december 2021:
Fraværende: Freddy Holm.
Indstilles godkendt.
Byrådet, 21. december 2021:
Fraværende: Ingen
Godkendt. 
Bilag
1.
Kommissorium for analyse af skolekapacitet (2508502)
